Qui eren els anomenats foceus?
El foceus eren el poble que va habitar la Fòcida, regió de la Grècia clàssica. Pertanyien al grup grec nord-occidental o doris septentrionals.
Habitaven principalment en petites poblacions situades a banda i banda del riu Cefís. Van formar una antiga confederació, que es reunia en un edifici anomenat Focicum, a prop de Daulis, segons diu Pausànies. Van mantenir la seva independència contra els tessalis, que van fer diversos intents de sotmetre'ls abans de les Guerres Mèdiques i, en una ocasió, els van causar fortes pèrdues en una batalla prop de Hiàmpolis, com explica Heròdot.
Quan Xerxes va envair Grècia, els tessalis van voler venjar-se dels seus antics enemics i van conduir l'exèrcit persa contra els foceus. Dotze de les seves ciutats van ser destruïdes pels invasors. Els habitants s'havien pogut escapar als cims de Parnàs, o a través de les muntanyes cap al territori de la Lòcrida Ozòlia segons Heròdot. Alguns dels foceus van ser obligats posteriorment a servir a l'exèrcit de Mardoni, però els que s'havien refugiat al mont Parnàs van combatre l'exèrcit persa invasor.
El poble que va habitar la Fòcida, regió de la Grècia clàssica.